CELEX: C2007/117/53
Language: et
Date: 2007-05-26 00:00:00
Title: Kohtuasi T-99/07 P: Euroopa Ühenduste Komisjoni 29. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007 . aasta otsuse peale kohtuasjas F-92/05: Genette vs . komisjon

26.5.2007   
            
            
               ET
            
            
               Euroopa Liidu Teataja
            
            
               C 117/34
            
         Euroopa Ühenduste Komisjoni 29. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007. aasta otsuse peale kohtuasjas F-92/05: Genette vs. komisjon
   (Kohtuasi T-99/07 P)
   (2007/C 117/53)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad V. Joris ja D. Martin)
   
      Teised menetluspooled: Emmanuel Genette; Belgia Kuningriik
   Hageja nõuded
   
               —
            
            
               Tühistada Avaliku Teenistuse Kohtu 16. jaanuari 2007. aasta otsus kohtuasjas F-92/05;
            
         
               —
            
            
               tunnistada hagi vastuvõetamatuks;
            
         
               —
            
            
               teise võimalusena tunnistada hagi põhjendamatuks;
            
         
               —
            
            
               jätta poolte nii selles astmes kui ka Avaliku Teenistuse Kohtus kantud kohtukulud poolte endi kanda.
            
         Väited ja peamised argumendid
   Avaliku Teenistuse Kohus rahuldas 16. jaanuari 2007. aasta kohtuotsusega F-92/05: Genette vs. komisjon Emmanuel Gennette'i hagi, milles paluti tühistada komisjoni 25. jaanuari 2005. aasta otsus, millega esiteks ei võimaldatud hagejal tagasi võtta 2001. aastal esitatud Belgias omandatud pensioniõiguste ülekandmise taotlust ning teiseks ei lubatud tal taotleda uut ülekandmist.
   Apellatsioonkaebuses tõstatab komisjon kõigepealt algse hagi vastuvõetavuse küsimuse. Ta väidab, et Avaliku Teenistuse Kohus tegi otsuse hagi eset muutes ultra petita ja tegi mitmeid hindamisvigu analüüsides väidetavaid uusi asjaolusid, millele hageja esimeses astmes tugines õigustamaks tähtaegade ennistamist tema kasuks. Komisjon väidab, et nii hagi eseme, nagu see oli määratletud esimese astme hagis, kui ka väidetavate uute asjaolude õige hindamine oleks Avaliku Teenistuse Kohtu vältimatult viinud järelduseni, et hagi tuleb tunnistada vastuvõetamatuks. Komisjon väidab seega, et Avaliku Teenistuse Kohus ületas oma pädevust ja rikkus ka tema kaitseõigus, kuna ta tegi mõne küsimuse kohta otsuse, ilma et komisjon oleks saanud enda kaitseks argumente esitada.
   Oma apellatsioonkaebuse toetuseks seoses Avaliku Teenistuse Kohtu antud hinnanguga kohtuasja sisulisele küsimusele esitab komisjon mitu väidet, mis tulenevad erinevate ühenduse õiguse sätete ja eelkõige personalieeskirjade sätete ning kohtupraktikast tulenevate põhimõtete rikkumisest Avaliku Teenistuse Kohtu poolt, kuna kohtuotsus võimaldas tema sõnutsi õigusaktide tagasivõtmist ja teise võimalusena, et see rikkus komisjoni autonoomset õigust jätta vaidlustatud otsused tagasi võtmata.